Wart ich ie von gv̊tem wibe
Wart ich ie von gv̊tem wibe·
wol gemv̊t dest gar ein niht·
ine weis wie ich die zit vertribe·
sit dú hohgemv̊te giht·
dc si welle nien verdriessen· miner not·
owe sol ich niht geniessen·
gottes willen dest dir tot·

Selden fruht der ǒgen svͤsse·
gvnnet mir der arbeit·
dc ich frowe iv dienen mv̊sse·
dc wirt mir ein selikeit·
ich wil iemer dvr úch eren· ellú wib·
nieman kan min leit verkeren·
ane got wan úwer lip·

Kvnde ich hohen lob gesprechen·
des wer ich ir vndertan·
swie si welle in zorne rechen·
des ich nien begangen han·
in habe doch gegen ir dekeine schulde me·
wan dc ich si mit trúwen meine·
seht wie dc ir guͤte ste·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse